שולמית קישיק-כהן

250px|ממוזער|שמאל|שלט הנצחה לשולמית כהן קישיק ברחוב על שמה בהרצליה
שולמית (שולה) קישיק-כהן (24 בדצמבר 1917 – 21 במאי 2017) הייתה מרגלת של ישראל בלבנון ופעלה למען העלאת יהודים מארצות ערב בהעפלה.

 ביוגרפיה 
קישיק-כהן נולדה בארגנטינה בתם של מאיר ואלגרה ארזי כהן. מאיר נולד בדמשק ואלגרה נולדה בירושלים.
אביה חיסל את עסקיו בארגנטינה ב-1924, המשפחה עלתה לארץ ישראל והשתקעה בשכונת "מקור ברוך" בירושלים. למדה בבית הספר לבנות "אוולינה דה רוטשילד". בגיל 16 השיאו אותה הוריה לסוחר יהודי-לבנוני בשם ז'וזף קישיק, ומשנת 1936 גרה בוואדי אבו ג'מיל, הרובע היהודי בביירות.

בביירות החלה בפעילות בקהילה היהודית המקומית ואף יצרה קשרים עם השלטונות. במשך שהייתה בלבנון העלתה יהודים לישראל מתחת לאפם של השלטונות הלבנונים. בראשית מלחמת העצמאות, העבירה למפקדת ההגנה במטולה מידע שהגיע לידיה על ההיערכות של צבא ההצלה למלחמה בישראל. לאחר מכן המשיכה בפעולות הריגול, ללא ידיעת בני משפחתה, וכן סייעה בפעילות של העלאת יהודי לבנון וארצות ערב נוספות לישראל. במשך השנים 1947–1961 העבירה מידע מודיעיני מסוריה ומלבנון לישראל. פעילותה למען ישראל הייתה ידועה לשירותי הביטחון הלבנוניים לפחות מאז שנת 1950.

בתחילת התנדבותה למען מדינת ישראל, בהעברת יהודים לארץ, העבירה את שני בניה הגדולים לארץ (בני שבע ותשע). ב-1961 נעצרה קישיק-כהן. היא עונתה ונשפטה למוות בתלייה. בערעור מאוחר יותר, הומתק עונשה ל-7 שנות מאסר. גם בעלה נאסר, והואשם כי ידע על פעילותה של אשתו ולאחר הערעור זוכה. בעקבות מלחמת ששת הימים, שוחררה (לאחר שבע שנים שריצתה בכלא) במסגרת עסקת חילופי שבויים. את משפחתה שנותרה בלבנון ובעלה, הבריחו מפעיליה לישראל דרך קפריסין. בישראל קיבלו את פניה, אמה (אביה נפטר שנים קודם), אחיותיה ואחיה, ילדיה וגם אנשי צבא. מרגע שובה לישראל ועד פטירתה התגוררה בשכונת רחביה בירושלים.

המרכז למורשת המודיעין (מל"מ) הפיק סרט באורך 30 דקות בשם "מסייה שולה" על פעילותה. סרט זה מוקרן למבקרים במרכז. ב-1992 העניק לה המרכז את אות יקיר הסתר. ביום העצמאות ה-59 של מדינת ישראל נבחרה להשיא משואה ובשנת ה'תש"ע (2010) הוענק לה תואר יקיר ירושלים.

בנובמבר 2011 זכתה לאות המופת ולמדליית דונה גרציה.

לקישיק-כהן היו שבעה ילדים (ארבעה בנים ושלוש בנות). בנה יצחק לבנון היה דיפלומט ישראלי שכיהן כשגריר ישראל במצרים. בן נוסף הוא דוד קישיק-כהן, לשעבר בכיר במנהל האזרחי.

נפטרה ב־21 במאי 2017, כ"ה באייר ה'תשע"ז.
הנצחתה
 רחוב "השולמית" על שמה בשכונת "נווה ים" באשקלון, 2021
 רחוב "השולמית" על שמה בהרצליה
 ״כיכר השולמית״ בצומת הרחובות אבל פן וגלבר בשכונת רמת דניה בירושלים.מידע מאת כרמלה אסל, בתה של שולמית כהן-קישיק.

לקריאה נוספת
 אביעזר גולן, דני פנקס, שם צופן: הפנינה, (תל אביב) : זמורה, ביתן, מודן, (תש"ם 1980)
 עזרא יכין (אלנקם), שירת השולמית - סיפורה של מרגלת ציונית, ירושלים תש"ס

 אפרים לפיד, לוחמי הסתר - המודיעין הישראלי מבט מבפנים, ידיעות ספרים, 2017, עמ' 91

קישורים חיצוניים

 שולמית קישיק כהן ומסלול טיול בראש הנקרה ב-"על הדרך" - פודקאסט לכל המשפחה של בית אבי חי
שולמית קישיק כהן באתר המרכז למורשת המודיעין
 סיפורה של שולמית כהן, באתר יוטיוב
 בגיא צלמוות, מתוך הספר "שירת השולמית" על חייה של שולמית כהן, מאת עזרא יכין
 שולה כהן מרגלת המוסד מספרת על אלי כהן





שולמית כהן-קישיק: מרגלת ישראלית בלבנון כתבה ב-סטמפה. מגזין ישראלי לנשים


הערות שוליים

קטגוריה:נשות המוסד
קטגוריה:אנשי המוסד
קטגוריה:בוגרות בית הספר אוולינה דה רוטשילד
קטגוריה:פעילים ציונים בלבנון
קטגוריה:יקירות ירושלים
קטגוריה:יקירי ירושלים
קטגוריה:ישראליות ילידות ארגנטינה
קטגוריה:ישראלים ילידי ארגנטינה
קטגוריה:מרגלות
קטגוריה:מרגלים שריגלו למען ישראל
קטגוריה:משיאי משואה ביום העצמאות: 2007
קטגוריה:יהודים הקבורים בהר המנוחות
קטגוריה:ביירות: אישים
קטגוריה:בואנוס איירס: אישים
קטגוריה:רחביה: אישים
קטגוריה:ישראליות שנולדו ב-1917
קטגוריה:ישראלים שנולדו ב-1917
קטגוריה:ישראליות שנפטרו ב-2017
קטגוריה:ישראלים שנפטרו ב-2017